text: UP promou un manifest contra l'abocador de Riba-roja d'Ebre i en defensa del territori | Aguaita.cat
  UP promou un manifest contra l'abocador de Riba-roja d'Ebre i en defensa del territori
  El sindicat adverteix que un "macroabocador" posarà més difícil que els municipis del nord de la comarca puguen ser Reserva de la Biosfera
  per Redacció, Riba-roja d'Ebre, 26 de gener de 2019 a les 09:38 |
  Riba-roja d'Ebre en una imatge d'arxiu. | mapio.net
  El consell nacional d'Unió de Pagesos (UP), reunit dijous a Barcelona, es va manifestar contra la posada en funcionament de l'abocador de residus industrials de Riba-roja d'Ebre. UP defensa un model de gestió de residus on cada comarca o grup de comarques gestione els residus que generen, d'acord amb el principi de proximitat previst en el Programa general de prevenció i gestió de residus i recursos de Catalunya (PRECAT20). Segons UP, l'aplicació d'este principi pot augmentar l'eficiència de la gestió, tant en termes econòmics com ambientals, així com reduir el transport de residus. El sindicat recorda l'experiència de l'abocador actual de Tivissa, a la mateixa comarca, on es reben residus industrials de tot Catalunya i de la resta de l'estat espanyol.
  UP advertix que la instal·lació d'este "macroabocador" posarà més difícil que els municipis del nord de la comarca puguen integrar-se a la declaració de les Terres de l'Ebre com a Reserva de la Biosfera per la UNESCO, de la qual en van quedar exclosos.
  El sindicat promourà un manifest amb els agents del sector de la fruita dolça, el vi i l'oli, com la DOQ Priorat, la DO Montsant, la DO Terra Alta, la DOP Siurana i la DOP Terra Alta per involucrar-los en la lluita en contra d'esta infraestructura.
  Medi ambient, UP, Riba-roja d'Ebre, abocador, Unió de Pagesos
  PAGESOS?
  Per Anònim el 28 de gener de 2019 a les 08:13
  a veure quan aneu al camp a treballar, "pagesos". Cap sindicalista que conec va a treballar al camp, tots tenen lo jornal dela sindicat i la dona fent de mestra per treballar moros i negres als pagesos mos ha arruïnat, amb la merda de preus i mos han desemparat . ara que amb tot solament mos queda poder marxar a treballar remenant merda per poder donar menjar a casa. Au deixeu-mos tranquils, ja mos hau fet prou mal sindicalistOs